מייטי גבי

אנתוני ניקולס ג'ורג' קרטר (באנגלית: Anthony Nicholas George Carter; נולד ב-30 במרץ 1948) הידוע בשם הבמה מייטי גבי (באנגלית: Mighty Gabby) או רק גבי (באנגלית: Gabby) הוא זמר-יוצר ברבדי, שהתבלט בתחום מוזיקת קלפיסו ומוזיקת פולק. התפרסם בשיריו המבטאים ביקורת כלפי פוליטיקאים ומגמות פוליטיות וחברתיות. אנתוני קרטר נולד ב-1948 באמרטון, כפר דייגים בפרברי העיר ברידג'טאון באי ברבדוס. הוא היה הרביעי בין חמשת ילדי המשפחה. אמו הייתה המיילדת של הכפר. מילדותו נודע אנתוני בשם "גבי". הוא זכר ששני ההורים היו חובבי מוזיקה, אולם האב, שידע לנגן בגיטרה, עזב את המשפחה כשגבי היה בן חמש. בגיל שבע למד לראשונה שירי קליפסו משתי נשים ביישוב, כשאחת מהן, בשם גברת וולקוט, הייתה בעלת הגרמופון הראשון ביישוב, ובעוד שלשנייה, גברת צ'ארלס, היה מקלט רדיו בחנות. כך הזדמן לו לשמוע את שירי גדולי זמרי הקליפסו והמרנגה מטרינידד - רורינג ליון (1999-1908) (Roaring Lion האריה השואג), אטילה ד'ה הון (Attila the Hun - אטילה ההוני - 1892–1962), הודיני, גרולינג טייגר (Growling Tiger), ואל לורד קיצ'נר (1922–2000) ושירו Small cone. מאוחר יותר הוקסם של ידי שיריהם של מייטי צ'ארמר, לורד סייברס ג'קי אופ לורד רדיו, סר דון. במשך הזמן התוודע לסוגות של מוזקית ג'אז, בלוז, רוק, מוזיקת נשמה ורית'ם אנד בלוז. בשנות בית הספר שר גבי במקהלות בתי הספר סנט מרי ואחר כך סנט לנאורד לבנים. בסופו של דבר, בלי ידיעת אמו, ויתר על בחינות הבגרות כדי להשתתף בתחרות לזמרי קליפסו. בגיל 17 עלה על אונייה והועסק כזמר במופעי בידור עבור התיירים. שר לרוב שירי כיסוי של הרי בלפונטה אבל גילה כי גם שירים שהוא כתב מצאו חן בעיני הקהל. בגיל 20 בשנת 1968 בזכות שירו "Heart Transplant" (השתלת לב) הוכרז מלך הקליפסו של ברבדוס (Calypso Monarch), תואר אותו שמר גם בשנת 1969 בזכות השיר "Family Planning" (תכנון משפחה). עזב בשלב הזה את העבודה על האונייה וערך סיורי מופעים עם להקה בשם "טיירון והעננים". בשנים הבאות נסע לארצות הברית והתמסר למשחק במסגרת "סדנת התיאטרון של ברבדוס" (Barbados Theatre Workshop) שפעלה בניו יורק. באותם הימים עבד כגזרן הלחין מוזיקה למחזה בשם "Under The Duppy Paresol" וזכה בהצלחה בניו יורק. באותה תקופה קרא את ספרי ג'יימס בולדווין, את האוטוביוגרפיה של מלקולם אקס, התתעניין בדבריהם של מרקוס גארבי ושל הרי בלפונטה, נמשך אל הפאן-אפריקניות. כשחזר למולדתו ב-1976 הרגיש צורך עוד יותר עז לטפח את הזהות הברבדית והקריבית ולעזור לעמו. בשובו מארצות הברית ב-1976 חזר גבי לזירה המוזיקלית ולקרנבלים המקומיים. ב-1976 השיר שלו "Licks Like Fire" פתח את שורת זכיות שלו בפסטיבל הקטיף Crop Over. שלוש שנים ברציפות נבחר ל"זמר הפולק של השנה" עם הלהיטים "Riots in the Land" (מהומות בארץ), "ברידג'טאון" ו-"Bajan Fisherman" (דייג ברבדי). ב-1979 זכה במקום הראשון במצעד הקטיף Crop Over Road March וערך סיור הופעות בקובה. החל משנת 1977 הוא מלמד מוזיקה לתלמידי בית הספר סנט פול שבו למד. גבי ראה עצמו סוכן לשינוי חברתי ובשיריו תקף פוליטיקאים. יצר על רקע זה שירים שנויים במחלוקת, כמו The List (הרשימה) שעסק ב-איידס, Jack (the beach is mine)‏ (1982) שמתח ביקורת על תעשיית התיירות המקומית שהעניקה טיפול מועדף לתיירים הזרים ו-Boots (מגפיים) שתקף את הסיוע שנתנה ממשלתו של טום אדמס לפלישה האמריקאית לגרנדה ב-1984. בשירו מ-1984 "Cadavers" (גופות) שכלל את הפזמון "them importing Dracula"' חזר על האשמות שנפוצו נגד ראש ממשלת ברבדוס, טום אדמס על שהסכים להבאת 15 גופות של אמריקאים עבור לימודי רפואה בברבדוס. אדמס תבע את גבי על הוצאת דיבה, אולם נפטר פתאום עוד לפני פתיחת המשפט. גבי נבחר שוב למלך הקלפיסו גם בשנים 1985 (עם השיר West Indian Politician; "הפוליטיקאי מאיי הודו המערבית") 1999, 2000 ו-2005. נבחר שוב כזמר הפולק של השנה בשנות ה-1980 המאוחרות התחיל לשתף פעולה עם הזמר והמפיק אדי גראנט, בעל אולפני Blue Wave ושניהם הצליחו להרחיב עוד יותר את קהלם. ב-2004 התמנה ל"שגריר התרבות של ברבדוס". בנובמבר 2011 נמנה עם אנשי הבידור הברבדים שהשתתפו בתוכנית Where in the World is Matt Lauer? ברשת NBC. בשנת 2007 ביום שצוין על ידי האו"ם כ"יום הציוויליזציה השחורה", בעת שירות קודש בכנסייה הבפטיסטית האפוסטולית הרוחנית "בני האל" באילינג גרוב בכרייסט צ'רצ' ברבסדוס הוכרז גבי כ"ראש שבט ניגרי" וקיבל את השם האפריקאי "אומוואלה" (שמשמעותו "בננו חזר"). בשנת 2017 כתב ושר גבי שיר עבור הרשות הפלסטינית לרגל "פסטיבל פלסטין" במכון התרבותי הוונצואלי. הוא מחה נגד הימענותן בשנת 2012 של ארצו, האיטי ואיי בהאמה מלתמוך בשדרוג מעמדה של הרשות הפלסטינית באו"ם. בגיל 72, בשנת 2020, התחתן גבי בסורינם עם אשתו הנוכחית, שיינה ווקר. תואר "קינג הקליפסו" (Calypso Monarch) – בשנים 1968, 1969, 1985, 1997, 1999, 2000 ו-2010. המקום הראשון בפסטיבל הקטיף Crop Over‏ 1976, 1977, 1985 זמר הפולק של השנה – 1977, 1978, 1979 זוכה מצעד הקטיף (Crop Over Road March) 1979, 1982 2004 – התמנה ל"שגריר התרבות של ברבדוס" 2012 – דוקטור לשם כבוד בספרות של אוניברסיטת איי הודו המערבית. מייטי גבי כתב כ-700 שירים ואולי יותר. מתוכם 200 הוא שר בעצמו. Across the Board‏ (1989), Ice Large And In Charge‏ (1991), Ice – with Grynner and - עם גרינה ו"סקוור אואן" (Square One) Blue‏ (1992), Ice - עם גרינר Soca Trinity‏ (1993), Ice – with Grynner and Bert "Panta" Brown - עם גרינר ועם ברט "פאנטה" בראון Til Now‏ (1996), Ice Heart Transplant Family Planning Emmerton Burn Mr Harding Wuk Up Riots In The Land Dr.Casandra Jack Licks Like Fire Bajan Fisherman Boots 2001, Daniel Balderston; Mike Gonzalez, Ana M Lopez art. Anthony "Mighty Gabby" Carter Encyclopedia of Contemporary Latin American and Caribbean Cultures, Routledge - ISBN 978-0415131889, p. 277 Lia T Bascomb - In Plenty and in a Time of Need - Popular culture and the remapping of Barbadian identity, Rutgers University Press, 2020 2015 Barbara Chase Who Gabby Thinks He Is - The Story of the Mighty Gabby, Caribbean Chapters Publishing Inc. מייטי גבי, באתר MusicBrainz (באנגלית) מייטי גבי, באתר Discogs (באנגלית) מייטי גבי, באתר Songkick (באנגלית) מלכי הקלפיסו של ברבדוס ביוגרפיה, באתר תיירות visit barbados L.Bascomb כתבה באתר caribbean beat האתרvisit barbados carribbean beat באתר caribbeanlife Dawn Plummer 26 july2016 כתבה ב-16.1.2019 Ross, Coverley and “Cadavers” בעיתון "ברבדוס טודיי" כתבה ב-Nation News בברבדוס, 1 באוגוסט 2007 כתבה ב-middleeastmonitor כתבה בnation news בברבדוס Balderstone תומפסון ברבדוס ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מייטי גבי".